text: Vejle vil have landsstævnet
  06 november 2012 kl. 14.25
  Til sommer er der landsstævne i Esbjerg, men allerede nu har Vejle meddelt, at byen gerne vil være vært for landsstævnet i 2017.
  I alt fem byer vil være værtsby. I dag var DGI OG DDSs repræsentanter i Vejle for at vurderer mulighederne.
  Det er DGI og DDS, der står bag landsstævnet, der ventes at trække omkring 25.000.
  - Vi håber selvfølgelig, at DGI ser det samme som os, når de besøger Vejle. En by, der byder på de bedste oplevelser i de smukkeste omgivelser. Vi mener selv, at der ikke kan findes bedre rammer for DGIs landsstævne i 2017, siger Vejles borgmester Arne Sigtenbjerggaard (V).
  - Vejle Kommune har sendt en rigtig flot ansøgning om at blive værtsby for stævnet i 2017, men det har de øvrige fem kommuner, der er tilbage i ansøgerfeltet, også. Derfor glæder vi os til at høre nærmere om Vejle Kommunes overvejelser og tanker, og hvad Vejle kan tilføre landsstævnet, hvor der jo både skal være plads til traditioner og til de nyeste trends, siger DGI's formand Søren Møller.
  